ถนนสีคิ้ว-เชียงคาน

ทางหลวงแผ่นดินหมายเลข 201 สายทางต่างระดับสีคิ้ว–เชียงคาน เป็นทางหลวงแผ่นดินแนวเหนือ-ใต้ในทางตะวันตกของภาคอีสาน ที่เชื่อมต่อระหว่างภาคอีสานตอนใต้กับภาคอีสานตอนบน เป็นทางหลวงสำคัญในหลาย ๆ จังหวัด ได้แก่ จังหวัดนครราชสีมา จังหวัดชัยภูมิ จังหวัดขอนแก่น และจังหวัดเลย มีระยะทางตลอดทั้งสาย 382.228 กิโลเมตร

**รายละเอียดของเส้นทาง**
ทางหลวงสายนี้มีจุดเริ่มต้นทางทิศใต้ บนถนนมิตรภาพ ที่ทางแยกต่างระดับสีคิ้ว อำเภอสีคิ้ว จังหวัดนครราชสีมา ผ่านอำเภอด่านขุนทด เข้าเขตจังหวัดชัยภูมิ โดยผ่านอำเภอจัตุรัส อำเภอเมืองชัยภูมิ อำเภอคอนสวรรค์ อำเภอแก้งคร้อ อำเภอภูเขียว เข้าเขตจังหวัดขอนแก่น โดยผ่านอำเภอชุมแพ โดยใช้เส้นทางร่วมกับทางหลวงแผ่นดินหมายเลข 12 และเข้าเขตจังหวัดเลย โดยผ่านอำเภอภูกระดึง อำเภอหนองหิน อำเภอวังสะพุง อำเภอเมืองเลย และสิ้นสุดบนทางหลวงแผ่นดินหมายเลข 211 ที่อำเภอเชียงคาน จังหวัดเลย รวมระยะทางทั้งสิ้นประมาณ 382 กิโลเมตร
ถนนสายนี้อยู่ในการควบคุมดูแลของ สำนักทางหลวงที่ 8 (นครราชสีมา), สำนักทางหลวงที่ 5 (ขอนแก่น) และสำนักทางหลวงที่ 6 (เพชรบูรณ์) เป็นทางหลวงขนาด 2 ช่องจราจร (ช่วงบ้านนาหนองทุ่ม อ.วังสะพุง) และ 4 ช่องจราจร (ช่วงอ.สีคิ้ว - ชัยภูมิ - บ.นาหนองทุ่ม อ.ชุมแพ และอ.วังสะพุง - อ.เชียงคาน) โดยช่วงบ้านตาดข่า (อำเภอหนองหิน) ถึงอำเภอวังสะพุงอยู่ในระหว่างการขยายเป็น 4 ช่องจราจร

**การนับหลักกิโลเมตรและชื่อถนน**
 จากจุดเริ่มต้นของถนนสายนี้ จะเริ่มต้นนับกิโลเมตรที่ 0+000 ที่ทางต่างระดับสีคิ้ว ในอำเภอสีคิ้ว จังหวัดนครราชสีมาไปจนถึงทางเลี่ยงเมืองชัยภูมิ หลักกิโลเมตรที่ 119 ซึ่งอยู่ในเขตอำเภอเมืองชัยภูมิ จะเรียกชื่อถนนสายนี้ว่า "ถนนสีคิ้ว–ชัยภูมิ"- นับหลักกิโลเมตรตามทางเลี่ยงเมืองชัยภูมิจนตลอดสายจนถึงสี่แยกโรงต้ม ในอำเภอเมืองชัยภูมิ จังหวัดชัยภูมิ และจากสี่แยกโรงต้ม ไปจนถึง อำเภอชุมแพ จังหวัดขอนแก่น ที่หลักกิโลเมตร 221 บรรจบกับ ทางหลวงแผ่นดินหมายเลข 12 จะเรียกชื่อถนนสายนี้ว่า "ถนนชัยภูมิ–ชุมแพ"- นับหลักกิโลเมตร 221 ต่อเนื่องจากสามแยกโนนหัน อำเภอชุมแพ จังหวัดขอนแก่น แล้วขึ้นไปทางทิศเหนือ ไปจนถึงสามแยกแขวงการทางเลยที่ 1 บรรจบกับ ทางหลวงแผ่นดินหมายเลข 21 ในอำเภอเมืองเลย จังหวัดเลย จะเรียกชื่อถนนสายนี้ว่า "ถนนมลิวรรณ"
** แต่เดิมเส้นทางช่วงสามแยกโนนหันถึงแยกแขวงการทางที่ 1 อำเภอเมืองเลย จะนับหลักกิโลเมตรตามแนวถนนมลิวรรณ โดยเริ่มหลักกิโลเมตรที่ 0 ที่ทางแยกสามเหลี่ยม อำเภอเมืองขอนแก่น- นับกิโลเมตรต่อเนื่องที่สามแยกแขวงการทางเลยที่ 1 ในอำเภอเมืองเลย จังหวัดเลย ไปทางอำเภอเชียงคาน จนถึงจุดสิ้นสุดกิโลเมตรที่ 382+228 ใน อำเภอเชียงคาน จังหวัดเลย

**รายชื่อทางแยก**

**ถนนเลี่ยงเมือง**
 ถนนเลี่ยงเมืองสีคิ้ว  เป็นเส้นทางเลี่ยงตัวเมืองสีคิ้วที่จะเข้าสู่จังหวัดชัยภูมิ เริ่มต้นจากถนนมิตรภาพบริเวณชุมทางต่างระดับสีคิ้ว วิ่งไปทางทิศเหนือ แล้วไปบรรจบกับ 2434 ทางหลวงแผ่นดินหมายเลข 2434(ถนนสีคิ้ว–เชียงคาน สายเดิม) มีระยะทาง 7 กิโลเมตร ซึ่งถนนสายนี้นั้น เป็นเส้นทางที่เชื่อมกับทางหลวงแผ่นดินหมายเลข 24- ถนนเลี่ยงเมืองชัยภูมิ เป็นเส้นทางที่เลี่ยงออกจากตัวเมืองชัยภูมิ เริ่มต้นจากบริเวณสี่แยกบายพาส ใน อำเภอเมืองชัยภูมิ จังหวัดชัยภูมิ แล้วไปสิ้นสุดที่บริเวณสี่แยกโรงต้ม ใน อำเภอเมืองชัยภูมิ จังหวัดชัยภูมิ มีระยะทาง 7 กิโลเมตร แล้วเชื่อมกับ ถนนชัยภูมิ–ชุมแพ ปัจจุบันถนนเลี่ยงเมืองชัยภูมิเป็นส่วนหนึ่งของทางหลวงแผ่นดินหมายเลข 201 และได้มีการขยายถนนเป็น 4 ช่องจราจรตลอดทั้งสาย และถนนทางเข้าเมืองชัยภูมิ จากสี่แยกบายพาส กรมทางหลวงได้กำหนดใหม่เป็น 2435 ทางหลวงแผ่นดินหมายเลข 2435- ถนนบายพาสชัยภูมิ (เลี่ยงเมืองตะวันตก) หรือ ทางหลวงชนบท ชย.3055 เป็นเส้นทางเลี่ยงเมือง 4 ช่องจราจร ออกจากตัวอำเภอเมืองชัยภูมิ จังหวัดชัยภูมิ เริ่มที่สี่แยกบายพาส ไปทางทิศตะวันตกเชื่อมกับ 225 ทางหลวงแผ่นดินหมายเลข 225 ที่บ้านขี้เหล็กใหญ่ ระยะทาง 2.5 กิโลเมตร- ถนนเลี่ยงเมืองภูเขียว (ด้านตะวันตก) หรือ ทางหลวงแผ่นดินหมายเลข 2484 เป็นเส้นทางที่เลี่ยงออกจากตัวอำเภอภูเขียว จังหวัดชัยภูมิ เริ่มต้นจากบริเวณช่วงหลักกิโลเมตรที่ 197–198 ของ 201 ทางหลวงแผ่นดินหมายเลข 201 แล้วตัดผ่าน ทางหลวงหมายเลขแผ่นดิน 2037 ถนนภูเขียว–เกษตรสมบูรณ์ และไปบรรจบที่ 201 ทางหลวงแผ่นดินหมายเลข 201 ใน ต.บ้านแก้ง เดิมเป็นส่วนหนึ่งของทางหลวงแผ่นดินหมายเลข 201- ถนนเลี่ยงเมืองภูกระดึง เป็นเส้นทางเลี่ยงเมืองที่เลี่ยงออกจากตัวอำเภอภูกระดึง จังหวัดเลย มีขนาด 2 ช่องจราจร และ 4 ช่องจราจร ช่วงสามแยกคนดี บ.โป่งวัว และบ.ซำบ่าง เริ่มต้นจากบริเวณช่วงหลักกิโลเมตรที่ 9 (276–277 เดิม) ของ 2481 ทางหลวงแผ่นดินหมายเลข 2481 แล้วตัดผ่านทางหลวงแผ่นดินหมายเลข 2019 และไปบรรจบที่ 2481 ทางหลวงแผ่นดินหมายเลข 2481 ใน บ.ศรีศักดิ์ดา

**ทางหลวงที่เกี่ยวข้อง**

**ทางหลวงแผ่นดินหมายเลข 2434**
ทางหลวงแผ่นดินหมายเลข 2434 สายสีคิ้ว–หนองรี  หรือ ทางเข้าเมืองสีคิ้ว เป็นถนนขนาด 2–4 ช่องจราจร เริ่มต้นจากบริเวณช่วงหลักกิโลเมตรที่ 6 ของ 201 ทางหลวงแผ่นดินหมายเลข 201 ในตำบลหนองรี อำเภอสีคิ้ว จังหวัดนครราชสีมา แล้วเข้าตัวเมืองสีคิ้ว ไปบรรจบกับ 2 ถนนมิตรภาพ ในตำบลมิตรภาพ อำเภอสีคิ้ว เดิมเป็นส่วนหนึ่งของทางหลวงแผ่นดินหมายเลข 201

**ทางหลวงแผ่นดินหมายเลข 2435**
ทางหลวงแผ่นดินหมายเลข 2435 สายทางเข้าเมืองชัยภูมิ เป็นถนนขนาด 4 ช่องจราจรตลอดทั้งสาย เริ่มจากบริเวณสี่แยกบายพาส ในเขตเทศบาลเมืองชัยภูมิ อำเภอเมือง จังหวัดชัยภูมิ ไปสิ้นสุดที่ห้าแยกโนนไฮ บรรจบกับ 225  ทางหลวงแผ่นดินหมายเลข 225 ถนนหฤหัย ในเทศบาลเมืองชัยภูมิ อำเภอเมือง จังหวัดชัยภูมิ เดิมเป็นส่วนหนึ่งของทางหลวงแผ่นดินหมายเลข 201

**รายชื่อทางแยก**

**ทางหลวงแผ่นดินหมายเลข 2481**
ทางหลวงแผ่นดินหมายเลข 2481 สายศรีศักดิ์ดา-ซำบ่าง หรือ ทางเดิมบริเวณภูกระดึง เป็นถนนขนาด 2–4 ช่องจราจร เริ่มจากบริเวณช่วงหลักกิโลเมตรที่ 276–277 ของ 201  ทางหลวงแผ่นดินหมายเลข 201 (ถนนมลิวรรณช่วงถนนเลี่ยงเมืองภูกระดึง) ในบ้านซำบ่าง อำเภอภูกระดึง จังหวัดเลย ไปบรรจบกับ 201 ทางหลวงแผ่นดินหมายเลข 201 เดิมเป็นส่วนหนึ่งของทางหลวงแผ่นดินหมายเลข 201 แต่เนื่องจากถนนสายนี้นั้นมีลักษณะคดเคี้ยว จึงทำให้ถนนสายนี้ไม่ได้เข้าตัวภูกระดึง แต่อ้อมบริเวณตัวภูกระดึงแทน - ทางเข้าบ้านภูทอง (ปัจจุบันเป็นทางหลวงท้องถิ่น)- ทางเข้าบ้านโคกหนองแก–ดงน้อย (ปัจจุบันเป็นทางหลวงท้องถิ่น)- ทางเข้าเมืองวังสะพุง (ปัจจุบันเป็นทางหลวงท้องถิ่นของเทศบาลเมืองวังสะพุง)- ทางเลี่ยงเมืองวังสะพุงสายเดิม (ช่วงเข้าบ้านนาหลัก) (ปัจจุบันเป็นทางหลวงท้องถิ่นของเทศบาลเมืองวังสะพุง)

**อ้างอิง**

**แหล่งข้อมูลอื่น**
  ระบบสารสนเทศโครงข่ายทางหลวง date=2016-06-16 
201
3-201
201
หมวดหมู่:ถนนในจังหวัดนครราชสีมา
หมวดหมู่:ถนนในจังหวัดชัยภูมิ
หมวดหมู่:ถนนในจังหวัดขอนแก่น
หมวดหมู่:ถนนในจังหวัดเลย